દરમિયાન, ભારતીય કેપ્ટન મહેન્દ્રસિંહ ધોનીએ હિંમત દાખવતા કહ્યું હતું કે, ”શ્રીલંકા સામે મંગળવારે પહેલી ટ્વેન્ટી-૨૦ આંતરરાષ્ટ્રીય મેચમાં તેની ટીમના થયેલા પરાજયથી આગામી વર્લ્ડ ટી-ટ્વેન્ટી વર્લ્ડ કપ પહેલાં ટીમની બેટિંગ તાકાતને આંકવાનો મોકો મળ્યો છે. અમે આ પરાજયમાં પણ ઘણું નવું શીખ્યા છીએ. ધોનીએ કહ્યું હતું કે ટી-૨૦ મેચમાં બધી ૨૦ વિકેટ પડવી ઘણી અસાધારણ વાત છે અને આથી અમને અમારી બેટિંગનું ખરેખરું માપ કાઢવાનો મોકો મળ્યો છે. ઉપલા ક્રમના બેટ્સમેન જો હંમેશાં સારો દેખાવ કરે તો નીચલા ક્રમના બેટધરોની ચકાસણી કરવાનો મોકો મળતો નથી.” એમ તેણે વધુમાં કહ્યું હતું.